**Օրացույց**, Ատոմ Էգոյանի 1993 թվականին նկարահանած դրամա ֆիլմը։

Սյուժե
------

Լուսանկարիչը (Ատոմ Էգոյան) Հայաստան է ուղարկվել` օրացույցի համար եկեղեցիներ նկարելու նպատակով։ Նա կամաց-կամաց սկսում է հասկանալ, որ հայ թարգմանչուհի իր կինը (Արսինե Խանջյան) սիրում է իրենց վարորդ և էքսկուրսավար Աշոտին (Աշոտ Ադամյան)։ Նրանք գնալով ավելի են հեռանում իրարից և ի վերջո բաժանվում են։ Հաջորդ մի քանի տեսարաններում լուսանկարիչը, օգտագործելով ծանոթության գործակալություններ, հրավիրում է մի շարք կանանց, որոնք բոլորը մշակութապես կամ ռասայական կապերով կապված են Հայաստանին, ճաշելու Տորոնտոյի իր տանը։

Ենթադրվում է, որ վերջին ժամանադրության ընթացքում, ճաշի ժամանակ հեռախոսի արարողակարգային օգտագործումը նախօրոք ծրագրած էր, և լուսանկարիչն օգտագործում է առիթը` հասկանալու համար, թե արդյոք նա իրեն հանգիստ է զգում ընտանեկան նման միջավայրում, և արդյոք նա որևէ նմանություն ունի իր հեռացած կնոջ հետ։

Ոճ
--

Ֆիլմը պատմվում է լուսանկարիչի կողմից։ Լուսանկարչի, իր կնոջ և նրանց վարորդի միջև հարաբերությունները մեծապես հանպատրաստից են կառուցվում։

### Վայրեր

Պատմության ընթացքում գործողությունները կատարվում են երեք վայրերում` Հայաստանում, լուսանկարչի` Տորոնտոյի տան հյուրասենյակում և լուսանկարչի պատասխանող սարքի մոտ։

#### Հայաստան

Հայաստանում բոլոր տեսարանները նկարահանվել են լուսանկարչի սուբյեկտիվ տեսանկյունից, հիմնականում` երբ նա պատրաստվում է եկեղեցիներ նկարել (ներառյալ այն պահը, երբ լուսանկարիչը Գառնի հեթանոսական տաճարը շփոթում է եկեղեցու կամ բանկի հետ), նրա կինը և վարորդը խոսում են նրա հետ` նայելով ուղիղ տեսախցիկի մեջ։ Lուսանկարիչը վերցնում է վիդեոտեսախցիկ ճանապարհորդության համար։ Հայաստանում արված որոշ լուսանկարներ ճամփորդության ժամանակ արված սիրողական կադրեր են։

#### Տեսարան ճաշասենյակում

Ճաշարանի տեսարաններում ցույց են տալիս լուսանկարչին, որը ճաշում է ուղեկցորդ գործակալության կանանց հետ։ Գրեթե բոլոր ժամադրություններն ունեն նույն սցենարը. լուսանկարիչն ու նրա զուգընկերւհին կարճ զրուցում են, լուսանկարիչը գինի է լցնում, իսկ աղջիկը ներողություն է խնդրում` կողքի սենյակում հեռախոսից օգտվելու համար. լուսանկարիչը լսում է նրա խոսակցությունը։ Վերջին ժամադրությանը պարզ է դառնում, որ այս օրինակը մշակվել է յուրաքանչյուր ժամադրությունից առաջ և որ սա նրա համար իր կնոջ նմանին գտնելու ճանապարհ է, չնայած սա անելու նրա շարժառիթներն անորոշ են մնում։

#### Պատասխանող սարքի մոտ

Լուսանկարչի պատասխանող սարքը դրված է հայկական օրացույցի մոտ, որը նշում է ֆիլմում անցնող ժամանակը։ Մենք իմանում ենք նրա ամուսնական դրության մասին իր հեռացած կնոջ թողած հաղորդագրությունների միջոցով։

Արձագանքներ
-----------

Իր սահմանափակ թողարկման պատճառով «Օրացույցը» շատ անդրադարձներ չի ստացել հիմնական լրատվամիջոցների կողմից։ Այնուամենայնիվ, այն հիմնականում դրական արձագանքներ է ստացել։ Այն 100 տոկոսանոց վարկանիշ ունի «Rotten Tomatoes»-ում և առաջադրվել է 1993 թվականի Genie Awards-ին` լավագույն ռեժիսուրայի և լավագույն սցենարի համար։ «The New York Times»-ից Սթիվեն Հոլդենը բարձր է գնահատել ֆիլմը։

Chicago Reader-ի հեղինակներից Ջոնաթան Ռոզենբաումը ֆիլմին չորս աստղերից չորս է գնահատել (գլուխգործոց) և սկսել իր խանդավառ ակնարկը հետևյալ նախադասությամբ. «Արհեստի, ինքնատիպության և ինտելեկտի առումով աշխարհում այսօր քիչ թվով երիտասարդ կինոգործիչներ կան, որոնք համարժեք են Ատոմ Էգոյանին...»:

Այնուամենայնիվ, ոչ բոլոր ակնարկներն էին դրական։ Վաշինգտոն Փոստի հեղինակներից Ռիտա Քեմփլեյը գրել է. «Էգոյանի մոտեցումը չափազանց գիտակցական է` մտավոր հետաքրքրությունից ավելի որևէ բան առաջացնելու համար»։

Ծանոթագրություններ
------------------

1. ↑
2. 1 2 3 4
3. 1 2 3 4 5 6
4. ↑
5. 1 2 3
6. ↑  Sheley, Aaron (2007 թ․ հունվարի 18). «Art Film – Atom Egoyan's Calendar». Entertainment Today. Արխիվացված է օրիգինալից 2011 թ․ հուլիսի 23-ին. Վերցված է 2007 թ․ դեկտեմբերի 3-ին.
7. ↑  «Calendar (1993)». *Rotten Tomatoes*. Վերցված է 2007 թ․ դեկտեմբերի 3-ին.
8. ↑  «Awards for Calendar». IMDb. Վերցված է 2007 թ․ դեկտեմբերի 3-ին.
9. ↑  Holden, Stephen. «Review/Film Festival; Technology, a Tripod, A Romantic Triangle» (անգլերեն). Վերցված է 2018 թ․ մարտի 16-ին.
10. ↑  «Tribal Trouble [CALENDAR] | Jonathan Rosenbaum». *www.jonathanrosenbaum.net* (ամերիկյան անգլերեն). Արխիվացված է օրիգինալից 2018 թ․ մարտի 18-ին. Վերցված է 2018 թ․ մարտի 16-ին.
11. ↑  Kempley, Rita (1994 թ․ մայիսի 27). «Calendar». Washington Post. Վերցված է 2007 թ․ դեկտեմբերի 3-ին.

Արտաքին հղումներ
----------------

* Օրացույց(անգլ.) ֆիլմը Internet Movie Database կայքում
* «Օրացույց»(անգլ.) ֆիլմը allmovie կայքում:
* Օրացույց(անգլ.) ֆիլմը Rotten Tomatoes կայքում

|  |  |  |  |  |  |
| --- | --- | --- | --- | --- | --- |
| 

|  |  |
| --- | --- |
|  ⛭   Թեմատիկ կայքեր | AllMovie · AlloCiné · ČSFD · FilmAffinity · Internet Movie Database · Rotten Tomatoes |
|  |
| Բառարաններ և հանրագիտարաններ | Բրիտանիկա |

 |